TLA

20. gadsimta grieķu dzeja
2019-04-12 16:00 - 18:00 (Europe/Riga) | Tukuma bibliotēka, Šēseles iela 3, Tukums
12. aprīlī plkst. 16.00 Tukuma bibliotēkā pasākums
“20. gadsimta grieķu dzeja. Konstantīns Kavafis, Odisejs Elītis, Niks Engonopuls”
Piedalās atdzejotājas – LU prof. dr. philol. Ilze Rūmniece, mag. philol. Daiga Lapāne un komponists Andris Jansons.

"Aiz sidraba šķidrauta" atvēršanas svētki
2019-04-06 12:00 - 14:00 | Tukuma bibliotēka, Šēseles iela 3, Tukums
6. aprīlī dzejnieki Sarma Upesleja un Māris Reinbergs (Liepāja) iepazīstinās ar savu jaunāko kopdarbu – dzeju krājumu “Aiz sidraba šķidrauta”, kas veltīts izcilajai Aspazijai

Novadnieču grāmatu atvēršana
2019-03-16 12:00 - 14:00 | Tukuma bibliotēka, Šēseles iela 3, Tukums
Lasītājiem iespēja tikties uzreiz ar divām Tukuma rakstniecēm un viņu jaunākajām grāmatām

Rolanda Bula – “Atpakaļceļs” (vēsturisks romāns) un “Stopētāju lieta” (kriminālromāns)
Guna Roze – “Sadursme” (romāns stāstos par mūsdienām)

Pasākuma laikā būs iespēja iegādāties šīs grāmatas par ļoti simpātisku (izdevēja) cenu.

G.Roze Prozas lasījumos
2018-12-06 18:00 - 21:00 | Nice Place, Kr. Barona 21A, Rīga
6.decembrī festivāla “Prozas lasījumi” piektās dienas pasākumā “Jauks vakars jaukā vietā” savu stāstu “Izvēles brīvība” lasīs Guna Roze.
Lai izdodas!

Kurzemes prozas lasījumi
2018-12-01 12:00 - 17:00 | Ventspils Rakstnieku māja, Annas 13, Ventspils
1.decembrī pieci Tukuma autori – Ilga Liepiņa, Guna Roze, Rolanda Bula, Krišs Grunte, Gvido Drage – dosies uz Ventspili, kur notiks gadskārtējie “Kurzemes prozas lasījumi”.
Lai izdodas!

Tukuma prozas lasījumi
2018-11-17 12:00 - 14:30 | Tukuma bibliotēka, Šēseles iela 3, Tukums
Piektie Tukuma prozas lasījumi notiks
2018.g. 17. novembrī plkst. 12.00 Tukuma bibliotēkā.
Savus vēl nepublicētos darbus – īsos stāstus vai romānu fragmentus – lasīs 8 Tukuma autori: Rolanda Bula, Gvido Drage, Krišs Grunte, Ilga Liepiņa, Imants Liepiņš, Olga Meldere, Guna Roze, Vilis Seleckis
Kā vienmēr klausītāji varēr balsot par sev tīkamāko darbu, piešķirot “Klausītāju balvu”

Trīs mākslu tikšanās
2018-09-22 13:00 - 14:30
22. septembrī Slampes kultūras pilī notiks ikgadējais pasākums
TRĪS MĀKSLU TIKŠANĀS
13.00 – Tukuma literātu autorlasījumi (dzeja un proza)
13.20 – filma “Pretī” (40 min) – kurzemnieku dzeja, gleznas un mūzika saplūst vienotā veselumā

Kurzemes Mākslas un dzejas dienas
2018-09-15 10:00 - 20:00
15. septembrī Kurzemes Mākslas un Dzejas dienas Kuldīgā.

Sirds uz perona
2018-09-14 19:00 - 21:00
Ikgadējā Dzejas dienu akcija “Sirds uz perona”.
Lasām savu mīļāko dzeju uz peroniem, esošu vai izbijušu sliežu malā, vai esošās un izbijušās autobusu pieturās Latvijā un pasaulē
AKCIJAS VIETAS KARTĒ
Ja tā vieta, kur Tev visērtāk būtu lasīt dzeju, līdz 14. septembrim kartē neparādās vienkārši ej un lasi savu mīļāko dzeju jebkur pie eksistējoša vai ex dzelzceļa, autobusa pieturā vai autoostā, vienatnē vai kompānijā un atzīmē šo vietu kartē pats.
Vairāk par pasākumu sadaļā Sirds uz perona un Sirds uz perona Facebook lapā.

Čaka gars Tukumā
2018-09-08 13:00 - 17:00 | mākslas darbnīca ANTĪKS, Harmonijas iela 1, Tukums
8. septembrī 13.00 mākslas darbnīcā ANTĪKS Harmonijas ielā 1
ČAKA GARS TUKUMĀ
Alberta Pauliņa izstādes atklāšana un Tukuma dzejnieku lasījumi.
Līdz 17.00 skanēs Čaka dzeja un dziesmas ar Čaka tekstiem aktieru Viļa Daudziņa, Arta Robežnieka un Artūra Skrastiņa izpildījumā.

Proza paiet malā !
2018-09-07 18:00 - 20:00 | Raiņa un Aspazijas muzejs, Baznīcas iela 30, Rīga
DZEJAS DIENAS
Tukuma dzejnieku radošā pēcpusdiena Raiņa un Aspazijas mājā muzejā.
Savu dzeju lasīs Gvido Drage, Sarma Upesleja, Māris Reinbergs (Liepāja), Iveta Šimkus, Baiba Talce, Andris Jansons un citi
Muzikālais noformējums – Andris Jansons

TLA sanāksme
2018-08-17 15:00 - 17:00 | Tukuma bibliotēka, Šēseles iela 3, Tukums
Kārtējā sanāksme neierastā laikā, jo jāgatavojas Dzejas dienām!

Pekstiņstāsti
2018-07-29 16:00 - 20:00
Esam pagodināti par uzaicinājumu ar lasījumiem un stāstījumiem piedalīties Jānim Baltvilkam veltītā vakarēšanā “Pekstiņstāsti” dzejnieka dzimtajās mājās “Zīlītes” Smārdes pagastā.
vairāk šeit

Ekskluzīva intervija
2018-07-14 13:00 - 14:00 | Tukums, Harmonijas iela, Tukums
Tukuma Rožu svētku laikā – 14. jūlijā 13.00 uz Mākslinieku ielas (Harmonijas ielā) – laiks atvēlēts Tukuma literātiem.
Tā būs ekskluzīva, unikāla intervija ar vismaz 10 novada literātiem. Uz žurnālistes jautājumiem atbildēsim ar citātiem no savas literatūras un ne vārda brīvā stilā! 🙂
Kā mums tas izdosies? Nāciet klausīties! 🙂

"Vienkārši zeme" atvēršana
2018-06-16 12:00 - 14:00
16. jūnijā plkst 12.00
dzejnieka Jāna Baltvilka dzimtajās mājās “Zīlītes” Smārdes pagastā
ar lasījumiem un aplīgošanu atvērsim Gvido Drages trešo haiku krājumu ‘Vienkārši zeme”.
Visi laipni aicināti piknikā ar savu groziņu.

TLA sanāksme
2018-06-16 10:30 - 14:00
Tiekamies 16. jūnijā 10.30 domes autostāvvietā un dosimies uz J.Baltvilka “Zīlītēm”.
Izrunāsim, ko īsti rādīsim Rožu svētkos, pēc tam atzīmēsim Gvido Drages jaunās grāmatas iznākšanu un ielīgosim Jāņus.

V.Seleckis Kursīšos
2018-05-22
22.maijā rakstnieks Vilis Seleckis tiksies ar lasītājiem Saldus novada Kursīšu bibliotēkā.

Muzeju nakts pasakas
2018-05-19 17:00 - 21:00
19.maijā jau atkal Latvijā notiks Muzeju nakts. Šā gada tēma “Šūpulis”
Tukuma literāti būs sastopami Jaunmoku pils dārzā ļoti īpašā radošajā darbnīcā. No plkst 17.00 kopā ar pils muzeja apmeklētājiem sacerēs pasakas un šūpuļdziesmas. Jaunradītos darbus drukās… uz rakstāmmašīnas, lai autori var paņemt līdzi uz mājām.
Skaidri zināms, ka radošajā darbnīcā būs dzejniece Sarma Upesleja, rakstnieces Marija Anmane un Guna Roze.

TLA sanāksme
2018-05-19 11:00 - 14:00 | Tukuma bibliotēka, Šēseles iela 3, Tukums
Kārtējā TLA sanāksme.
Kā vienmēr lasīsim savu jaunāko dzeju un prozu,
šoreiz vienosimies arī par TLA uzstāšanos Rožu svētkos Mākslinieku ielā
un izšķirosim Rumbu bibliotēkas grāmatas.

S.Upesleja dzejnieku saietā
2018-05-18
Sarma Upesleja piedalīsies dzejnieku saietā Laucienā.

Latviešu valoda ir pašpietiekama
2018-05-12 11:00 - 12:30
12. maijā plkst. 11.00 Tukuma muzejā “Pils tornis” Valodas dienas ietvaros notiks saruna “Latviešu valoda ir pašpietiekama”. Sarunu vadīs rakstniece Guna Roze

TLA literāti rakstnieku parkā
2018-05-10 11:00 - 18:00
Amatas novada Spāres Rakstnieku parkā Latvijas literāti jau otro gadu stādīs kokus.
Šogad koku iestādīs arī trīs mūsējie – Rolanda Bula, Vilis Seleckis, Guna Roze

R. Bula Smārdē
2018-05-08 14:00 - 16:00 | Smārdes bibliotēka
8. maijā plkst 14.00 Smārdes bibliotēkā notiks lasītāju tikšanās ar rakstnieci Rolandu Bulu.

Talka J.Baltvilka "Zīlītēs"
2018-04-28 10:00 - 17:00
Pieliksim savu roku, lai novadnieka – dzejnieka un ornitologa Jāņa Baltvilka mājās Smārdē jo drīzāk taptu vides objekts “Putnu kalns”.
Pēc talkas ļausimies radošām sarunām pie ugunskura.
Talkā var piedalīties ikviens “Putnu kalna” atbalstītājs.
Izbraukšana 10.00 no Tukuma domes auto stāvvietas.

G.Roze Pūres bibliotēkā
2018-04-24 15:00 - 16:30
Tikšanās ar saviem – Tukuma novada lasītājiem

Pārcelta G.Rozes tikšanās ar lasītājiem Brocēnos
2018-04-24 10:00 - 12:00 | Brocēnu bibliotēka, Lielcieceres 10, Brocēni, Brocēnu pilsēta, LV-3851
3.aprīlī plānotā tikšanās pārcelta uz 24. aprīli

dzejniecei Elzai Ķezberei veltīts pasākums
2018-04-08 13:00 - 14:00 | mākslas darbnīca ANTĪKS, Harmonijas iela 1, Tukums
Dokumentālā filma “Dzejniece Elza Ķezbere” un tikšanās ar filmas režisori Marutu Jurjāni
Ieskats E. Ķezberes dzejā. Sagatavojis Andris Jansons

R.Bulas grāmatas atvēršanas svētki
2018-04-07 12:00 - 13:00 | Rīgas Centrālā bibliotēka
Rolandas Bulas trešās grāmatas – romāna “Atpakaļceļš” atvēršanas svētki

G.Roze viesosies Brocēnu lasītāju klubā
2018-04-03 11:00 - 13:00 | Brocēnu bibliotēka, Lielcieceres 10, Brocēni, Brocēnu pilsēta, LV-3851
Atsaucoties aicinājumam, Guna Roze lasītājiem Brocēnos stāstīs par par 101. kilometru un savu topošo darbu

TLA sanāksme
2018-03-17 11:00 - 14:00 | Tukuma bibliotēka, Šēseles iela 3, Tukums
